3,5 мыңнан астам үміткер докторантураға түсуге өтініш берді
DATE: 19:12, 10 Тамыз 2024 | GMT +5
TITLE: 3,5 мыңнан астам үміткер докторантураға түсуге өтініш берді
URL: https://kaz.inform.kz/news/35-minnan-astam-umtker-doktoranturaga-tusuge-otnsh-berd-373322/
META: DATE: 19:12, 10 Тамыз 2024 | GMT +5
TOTAL WORDS: 140
AUTHOR(S):
TEXT: Ұлттық тестілеу орталығының мәліметінше, емтиханды 3 577 үміткер тапсырады. Түсу емтиханының КҮНІ, УАҚЫТЫ, ОРНЫ туралы ақпарат талапкердің testcenter. kz сайтындағы жеке кабинетінде «Менің іс-әрекетім» бөлімінде жарияланған. Емтиханға қатысу құны — 21 072 теңге. TOEFL ITP сертификаты бар тұлғалар емтихан басталғанға дейін ағылшын тілін білуге арналған қосымша тестілеуді тапсырады. Қосымша тестілеуді өткізу орны мен уақыты туралы ақпарат 5 тамызда талапкердің жеке кабинетінде қолжетімді болады. Қосымша тестілеуге қатысу құны — 14 162 теңге. Түсушілер міндетті түрде ҚАЗТЕСТ сертификатын және шет тілін меңгергенін растайтын сертификат ұсынуы керек. 2024 жылы шет тілін меңгергенін растайтын сертификаттардың шекті деңгейі B1-ге дейін төмендетілді және тізімге TOEIC және Duolingo English Test сертификаттары енгізілді. Докторантураға «магистр» дәрежесі және кемінде 9 ай еңбек өтілі бар немесе медицина мамандықтары бойынша резидентурада оқу бітірген адамдар қабылданады. Мемлекеттік білім беру тапсырысы бойынша және ақылы негізде докторантураға түсу үшін шекті балл — 75 балл
